ai4bharat/Pralekha huggingface dataset:
தேர்தல் ஆணையம்
“நமது தேர்தல்களை உள்ளடக்கிய, எளிதில் அணுகக்கூடிய மற்றும் பங்கேற்பு” உடையதாக ஆக்குவது குறித்த ஆசிய மண்டல அமைப்பின் கூட்டத்திற்கு இந்திய தேர்தல் ஆணையம் ஏற்பாடு
“நமது தேர்தல்களை உள்ளடக்கிய, எளிதில் அணுகக்கூடிய மற்றும் பங்கேற்பு” உடையதாக ஆக்குவது குறித்த ஆசிய மண்டல அமைப்பின் கூட்டத்தை ஆகஸ்ட் 11, 2022 அன்று காணொலி வாயிலாக புதுதில்லியில் உள்ள நிர்வச்சன் சதனில் நடத்த இந்திய தேர்தல் ஆணையம் ஏற்பாடு செய்துள்ளது. மெக்ஸிகோ தேசிய தேர்தல் அமைப்பு ஏற்பாடு செய்துள்ள “ஜனநாயகத்திற்கான உலக மாநாடு”-க்கு முன்னோடியாக இந்த மண்டல அமைப்பின் கூட்டம் நடைபெறவுள்ளது. உலக நாடுகளில் உள்ள தேர்தல் அமைப்புகள் மற்றும் சர்வதேச அமைப்புகளிடையே ஒருங்கிணைப்பை ஏற்படுத்துவதுடன், உலகில் தேர்தல் ஜனநாயகத்தை வலுப்படுத்துவதற்காக அறிவுசார் மற்றும் அமைப்பு ரீதியான நடவடிக்கைகளை ஊக்குவிக்கும் நோக்கில் இந்த உலக மாநாடு மற்றும் மண்டல கூட்டத்திற்கு ஏற்பாடு செய்யப்பட்டுள்ளது.
இந்திய தலைமைத் தேர்தல் ஆணையர் திரு ராஜீவ்குமார், தேர்தல் ஆணையர் திரு அனூப் சந்திர பாண்டே ஆகியோர் ஆசிய மண்டல கூட்டத்திற்கு தலைமையேற்க உள்ளனர். இந்தக் கூட்டத்தில் மெக்ஸிகோ, மொரீஷியஸ், பிலிப்பைன்ஸ், நேபாளம், உஸ்பெகிஸ்தான், மாலத்தீவு மற்றும் சர்வதேச IDEA, உலகத் தேர்தல் அமைப்புகளின் சங்கம் மற்றும் தேர்தல் நடைமுறைகளுக்கான சர்வதேச அறக்கட்டளையின் பிரதிநிதிகள் இந்தக் கூட்டத்தில் பங்கேற்கவுள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850418
பிரதமர் அலுவலகம்
உத்தராகண்ட் மாநிலத்தில் ஹெலிகாப்டர் விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
உத்தராகண்ட் மாநிலத்தில் ஹெலிகாப்டர் விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் செய்தி வருமாறு;
"உத்தராகண்டில் ஹெலிகாப்டர் விபத்துக்குள்ளானதால் வேதனை அடைந்தேன். இந்த துயரமான நேரத்தில், எனது எண்ணங்கள் துயரமடைந்த குடும்பத்தினரை பற்றியே உள்ளன: பிரதமர் நரேந்திர மோடி"
குடியரசுத் தலைவர் செயலகம்
அருணாச்சலப் பிரதேச அரசின் வரவேற்பு நிகழ்ச்சியில் கலந்துகொண்ட குடியரசுத்தலைவர் அருணாச்சலப்பிரதேச மாநிலம் உருவானதன் 37 ஆம் ஆண்டு நிகழ்ச்சியில் பங்கேற்று சிறப்பித்தார்.
இட்டாநகரில் நடைபெற்ற அருணாச்சல பிரதேச அரசின் வரவேற்பு நிகழ்ச்சியில் இன்று கலந்துகொண்ட குடியரசுத்தலைவர் அருணாச்சலப்பிரதேச மாநிலம் உருவானதன் 37 ஆம் ஆண்டு நிகழ்ச்சியில் பங்கேற்று சிறப்பித்தார்.
இந்நிகழ்ச்சியில் பேசிய குடியரசுத் தலைவர் வடகிழக்கு பிராந்தியத்தில் மிகப்பெரிய மாநிலமாகவும் எல்லை மாநிலமாகவும் இருப்பதால் அருணாச்சலப் பிரதேசம் புவி அடிப்படையில் முக்கியத்துவம் வாய்ந்த மாநிலமாக உள்ளது என்று தெரிவித்தார். மாநிலத்தின் பொருளாதார வளர்ச்சி மற்றும் தேசிய பாதுகாப்புக்கு சிறந்த உட்கட்டமைப்புக்கு அவசியமென்று கூறினார். அருணாச்சலப் பிரதேசத்தின் தேசிய நெடுஞ்சாலை உள்கட்டமைப்பு வளர்ச்சிக்கு 44 ஆயிரம் கோடி ரூபாய் மதிப்பிலான திட்டங்களுக்கு மத்திய அரசு ஒப்புதல் அளித்துள்ளது குறித்து அவர் மகிழ்ச்சி தெரிவித்தார்.
600 மெகாவாட் திறனுடன் காமெங் நீர்மின் நிலையத்தின் மூலம் அதிக மின்உற்பத்தி செய்யும் மாநிலமாக அருணாச்சலப் பிரதேசம் திகழ்கிறது என்று அவர் கூறினார். அண்மையில் திறக்கப்பட்ட டோன்யி போலோ விமான நிலையம் மூலம் மாநிலத்தின் போக்குவரத்து மேம்படும் என்றும், வர்த்தகம் மற்றும் சுற்றுலாவுக்கு ஊக்கமளிக்கும் என்றும் தெரிவித்தார்.
சட்டம் மற்றும் நீதித்துறை அமைச்சகம்
வாக்காளர் அடையாள அட்டையின் முதன்மையான அங்கீகரிப்பு அடையாளமாக ஆதார் திகழ்கிறது
மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு மாநிலங்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில், வாக்காளர் பட்டியலை சீரமைக்கும் செயல்முறை தொடர்ந்து நடைபெற்று வருவதாகவும், அரசியல் கட்சிகள் உட்பட பல்வேறு பங்குதாரர்கள் இதில் பங்கேற்கிறார்கள் என்றும் தெரிவித்தார். தேர்தல் பதிவு அலுவலர், வாக்குப்பதிவின் போது பல்வேறு ஆவணங்களை சரிபார்த்து ஆட்சேபனைகள் இருந்தால் அதற்கு தீர்வு காண்கிறார். தேர்தல் சட்டங்கள்  சட்டம், 2021, வாக்காளர் பட்டியலில் உள்ள பதிவுகளை அங்கீகரிக்கும் நோக்கங்களுக்காக, தேர்தல் பதிவு அதிகாரியும் ஆதார் எண்ணைக் கோரலாம் என்று கூறப்படுகிறது. எனவே, வாக்காளர் பட்டியலை சீர்படுத்தும் நோக்கங்களுக்காக அங்கீகாரம் மற்றும் அடையாளம் காணும் பல ஆவணங்களில் ஆதார் முதன்மையானதாக திகழ்கிறது.
இந்திய தேர்தல் ஆணையத்தின் பதிவு செய்யப்பட்ட தரவுகளின் படி, 1.1.2023 அன்று மொத்தம் 94,50,25,694 பேர் வாக்காளர் பட்டியலில் இடம் பெற்றுள்ளனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.51 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,558 கொவிட் சிகிச்சை பெறுபவர்கள் எண்ணிக்கை 0.03 சதவீதமாக உள்ளது
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 796 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,08,788 என அதிகரித்துள்ளது
கடந்த 24 மணி நேரத்தில் 1,150 பேருக்கு புதிதாக தொற்று ஏற்பட்டுள்ளது
தினசரி பாதிப்பு விகிதம் 0.31 சதவீதம் ஆகும்
வாராந்திர பாதிப்பு விகிதம் 0.27 சதவீதம் ஆகும்
இதுவரை மொத்தம் 83.18 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,65,118
கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு,இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817463
குடியரசுத் தலைவர் செயலகம்
நேபாளப் பிரதமர் குடியரசுத் தலைவரைச் சந்தித்தார்
நேபாளப் பிரதமர் ரைட் ஹானரபிள் திரு. கே.பி. சர்மா ஒளி இந்தியக் குடியரசுத் தலைவர் திரு. ராம்நாத் கோவிந்தைக் குடியரசுத் தலைவர் மாளிகையில் இன்று  சந்தித்தார்.
திரு. ஒளியை வரவேற்ற குடியரசுத் தலைவர், நேபாளப் பிரதமராகப் பொறுப்பேற்ற பிறகு, முதல் பயணமாக இந்தியாவுக்கு வருகை புரிந்ததற்கு மகிழ்ச்சி தெரிவித்தார். திரு. ஒளியின் தலைமை குறித்தும் இந்திய நேபாள உறவு மேம்படுவதற்காக அவர் செலுத்தும் பங்களிப்பு குறித்தும் மிகுந்த மரியாதை கொண்டிருப்பதாகக் குடியரசுத் தலைவர் கூறினார். அவரது திறமான தலைமையில் நேபாளம் தனது மக்களுக்கான சமூகப் பொருளாதார முன்னேற்றத்தைப் புதிய பாதையில் வேகமாக முன்னெடுத்துச் செல்லும் என்று நம்புவதாகவும் குடியரசுத் தலைவர் தெரிவித்தார்.
இந்தியாவுக்கும் நேபாளத்துக்கும் இடையில் இருப்பதைப் போல நட்பும் ஒத்துழைப்பும் வேறு எந்த இரு நாடுகளுக்கு இடையிலும் இல்லை என்று குடியரசுத் தலைவர் குறிப்பிட்டார். “நாம் இரு நாடுகளும் நிலவியல் அடிப்படையில் மட்டும் அல்லாமல் வரலாறு, கலாசாரம், நாகரிகம் ஆகியவற்றின் அடிப்படையிலும் மக்களுக்கு இடையிலான நேருக்கு நேர் கொண்டுள்ள குடும்பஉறவு அடிப்படையிலும் பின்னிப் பிணைந்தவை. இரு நாடுகளின் அரசியல் உயர் தலைவர்களுக்கு இடையிலான பரஸ்பர அரசுமுறைப் பயணங்கள் நமது சிறப்புக் கூட்டாண்மைக்கான முக்கியத்துவத்தை விவரிக்கின்றன. நேபாளத்தின் ஸ்திரத்தன்மை, பொருளாதார முன்னேற்றம் ஆகியவற்றின் மீது இந்தியாவுக்கு அக்கறை உள்ளது. நல்லெண்ணம், பரஸ்பர நம்பிக்கை, பரஸ்பர நலன் ஆகியவற்றின் அடிப்படையில் நமது உறவை மேலும் முன்னெடுத்துச் செல்வதற்கு விரும்புகிறோம்” என்றார் குடியரசுத் தலைவர்.
நேபாளத்தின் பொருளாதாரம் மற்றும் மேம்பாட்டுக்கான கூட்டாண்மையை இந்தியா பெரிதும் மதிக்கிறது. நேபாளத்துடனான ஒத்துழைப்பை நேபாளத்தின் முன்னுரிமைகளுக்கு ஏற்ப விரிவுபடுத்துவதில் இந்தியா உறுதியாக இருக்கிறது. இரு நாடுகளுக்கும் இடையில் உள்ள அதிகரித்துவரும் தொடர்பு நமது குடிமக்களின் பொருளாதார வளர்ச்சியையும் பலன்களையும் உயர்த்தும் என்று நம்புகிறோம் என்றும் குடியரசுத் தலைவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.83 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 2,90,216 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 33,318 கொவிட் சிகிச்சை பெறுபவர்கள் எண்ணிக்கை 0.07 சதவீதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3481 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,39,883 என அதிகரித்துள்ளது.
கடந்த 24 மணி நேரத்தில் 2,468 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.61 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,87,511 கொவிட் பரிசோதனைகள் செய்யப்பட்டுள்ளன.
(Visitor Counter : 91
பொருளாதார விவகாரங்களுக்கான மத்திய அமைச்சரவைக் குழு
பிரதமரின் சாலையோர வியாபாரிகளின் சுயசார்பு நிதியை  2022-ம் ஆண்டு மார்ச் மாதத்திற்குப் பிறகு 2024-ம் ஆண்டு டிசம்பர் வரை தொடர அமைச்சரவை ஒப்புதல் வழங்கியுள்ளது
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, பிரதமரின் சாலையோர வியாபாரிகளின் சுயசார்பு நிதித் திட்டத்தின் கீழ் 2022-ம் ஆண்டு மார்ச் மாதத்திற்குப் பின் 2024-ம் ஆண்டு டிசம்பர் வரை கடன் வழங்கும் நடவடிக்கைகளைத் தொடர ஒப்புதல் அளித்துள்ளது. பிணை இல்லாத குறைந்த வட்டியிலான கடன், டிஜிட்டல் பரிவர்த்தனைகளை அதிகரித்தல் மற்றும் சாலையோர வியாபாரிகள் மற்றும் அவர்களது குடும்பங்களின் முழுமையான சமூக-பொருளாதார மேம்பாடு ஆகியவற்றில் கவனம் செலுத்தும் வகையில் இந்த நடவடிக்கை மேற்கொள்ளப்பட்டுள்ளது.
இத்திட்டத்தின் மூலம், சாலையோர வியாபாரிகளுக்கு குறைந்த வட்டியில் பிணையில்லா கடன்கள் வழங்கப்படுகின்றன. 5,000 கோடி ரூபாயில் தொடங்கப்பட்ட இத்திட்டம் தற்போது 8,100 கோடி ரூபாய் கடன் தொகையாக அதிகரிக்கவும் அமைச்சரவை ஒப்புதல் வழங்கியது. இதன் மூலம் சாலையோர வியாபாரிகளுக்கு அவர்களின் வணிகத்தை மேலும் விரிவுபடுத்தவும், அவர்களை தன்னிறைவு அடைபவராகவும் மாற்றுவதற்கான மூலதனத்தை வழங்குகிறது.
விற்பனையாளர்களுக்கு கேஷ்பேக் உட்பட டிஜிட்டல் பணப்பரிவர்த்தனைகளை ஊக்குவிப்பதற்கான பட்ஜெட் தொகையும் அதிகரிக்கப்பட்டுள்ளது.
இதன் மூலம் நகர்ப்புற பகுதிகளில் வசிக்கும் 1.2 கோடி மக்கள் பயனடைவார்கள் என்று எதிர்பார்க்கப்படுகிறது.
பிரதமரின் சாலையோர வியாபாரிகளின் சுயசார்பு நிதித் திட்டத்தின் கீழ், ஏற்கனவே குறிப்பிடத்தக்க சாதனைகள் நிகழ்த்தப்பட்டுள்ளன. கடந்த ஏப்ரல் 25-ம் தேதி வரையிலான நிலவரப்படி, 31.9 லட்சம் கடன்கள் அனுமதிக்கப்பட்டு, அவற்றில் 29.6 லட்சம் பேருக்கு கடனாக 2,931 கோடி ரூபாய் வழங்கப்பட்டுள்ளது. 2-வது கடனைப் பொறுத்தவரை, 2.3 லட்சம் கடன்கள் அனுமதிக்கப்பட்டு, 1.9 லட்சம் பேருக்கு 385 கோடி ரூபாய் கடன் தொகையாக வழங்கப்பட்டுள்ளன. பயனாளிகளான சாலையோர வியாபாரிகள் 13.5 கோடிக்கும் அதிகமான டிஜிட்டல் பரிவர்த்தனைகளை மேற்கொண்டு 10 கோடி ரூபாய் கேஷ்பேக் வழங்கப்பட்டுள்ளது. வட்டி மானியமாக 51 கோடி ரூபாய் செலுத்தப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820509
பிரதமர் அலுவலகம்
குஜராத் குற்றத்தடய அறிவியல் பல்கலைக்கழக பட்டமளிப்பு விழாவில் பிரதமர் கலந்துகொண்டார்
பிரதமர் திரு. நரேந்திர மோடி இன்று  குஜராத் குற்றத்தடய அறிவியல் பல்கலைக்கழக பட்டமளிப்பு விழாவில் கலந்துகொண்டார்.
இந்த பல்கலைக்கழகத்தையும் அதன் மாணவர்களையும் பிரதமர் முன்னோடிகள் என்று குறிப்பிட்டார். வழக்கத்துக்கு மாறானது என நம்பப்படும் இந்தப் பாடத்தை தேர்ந்தெடுத்ததில் உறுதியுடன் இருந்த மாணவர்களுக்கு அவர் பாராட்டு தெரிவித்தார். இன்றைய நிலையி்ல் இந்தப் பாடம் மிகவும் முக்கியமானது என்று பிரதமர் கூறினார். தன்னம்பிக்கையும் மன உறுதிப்பாடும் கொண்ட மாணவர்களுக்கு எதிர்காலத்தில் இவை பேருதவியாக இருக்கும் என்று அவர் கூறினார்
வலுவான குற்றத்தடயவியல் அமைப்பு சிவில் சமுதாயத்தின் பாதுகாப்பை உறுதி செய்ய உதவுகிறது, குற்றங்களை கட்டுப்படுத்துகிறது. இந்த வகையில் இந்த அமைப்புகள் திறமைமிக்க காவல்படை, சிறப்பான நீதி அமைப்பு ஆகியவற்றைப் போலவே செயல்படுகின்றன.
ஒருவர் குற்றம் செய்தால் பிடிபட்டுவிடுவோம் என்ற பயம் அவரிடம் இருப்பது முக்கியத்துவம் வாய்ந்தது என்று பிரதமர் கூறினார். இந்த சமயத்தில்தான் குற்றத்தடய அறிவியல் மிகுந்த முக்கியத்துவம் பெறுவதாக பிரதமர் கூறினார்.
குற்றப்புலனாய்வு, நீதி வழங்குதல் ஆகிய துறைகளில் சர்வதேச மனிதவளத் தொகுப்பினை உருவாக்குவதற்காக குஜராத் குற்றத்தடய அறிவியல் பல்கலைக்கழகத்தை பிரதமர் பாராட்டினார். குஜராத் குற்றத்தடய அறிவியல் பல்கலைக்கழகம் உலகப் பாதுகாப்பில் தனது பயிற்சி மற்றும் கல்வி மூலம் சிறப்பாக பங்காற்றுவதாக பிரதமர் கூறினார்.
கணினி குற்றச்சவால்கள் குறித்து விரிவாக பேசிய பிரதமர், இது தொடர்பான குற்றத்தடயவியலையும், கணினி குற்றத்தடயவியல் சோதனைக் கூடங்களையும், வலுப்படுத்துவது மிகவும் முக்கியமானது என்று கூறினார். காப்பீட்டுத் துறையில் குற்றத்தடய அறிவியலின் முக்கியத்துவத்தையும் பிரதமர் குறிப்பிட்டார்.
குற்றவாளிகளுக்கு எதிராக வழக்குத் தொடர்ந்து தண்டனையை அளிப்பதில் குற்றத்தடய அறிவியல் நிபுணர்கள் டி.என்.ஏ. தொழில்நுட்பத்தை பயன்படுத்தி நீதிமன்றங்களுக்கு உதவ வேண்டும் என்று கேட்டுக் கொண்டார். எதிர்காலத்தில் பெண்களுக்கு எதிரான குற்றங்கள் உட்பட கடுமையான குற்றங்களை தடுக்க இயலும் என்று பிரதமர் நம்பிக்கை தெரிவித்தார்.
உலக அளவில் மாறிவரும் போக்குகளை மனதில் கொண்டு அவற்றின் மையங்களாக மாணவர்கள் செயல்படவேண்டும் என்று அவர் கேட்டுக் கொண்டார்.
நமது உலகை மேலும் சிறந்த இடமாக மாற்றுவதற்கு ஏற்ற முற்போக்கான மாற்றங்களை கொண்டுவர உதவுமாறு மாணவர்களை பிரதமர் கேட்டுக்கொண்டார். இப்பல்கலைக்கழகத்தில் பட்டம் பெற்று வெளியேறும் மாணைவர்களுக்கு பிரகாசமான துடிப்புள்ள எதிர்காலம் அமைய வாழ்த்துவதாகவும் பிரதமர் கூறினார்.
------
(Visitor Counter : 74
பிரதமர் அலுவலகம்
கோவா மாநில தினம் - பிரதமர் வாழ்த்து
கோவா மாநில தினத்தை முன்னிட்டு கோவா மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“கோவா மாநில தினத்தன்று அனைத்து கோவா மக்களுக்கும் நான் எனது வாழ்த்துகளை தெரிவித்துகொள்கிறேன். வரும் ஆண்டுகளில் கோவாவின் வளர்ச்சிக்கும் வளமைக்காகவும் நான் பிரார்த்தனை செய்கிறேன்”, என்று பிரதமர் தனது வாழ்த்து செய்தியில் குறிப்பிட்டுள்ளார்.
மத்திய அமைச்சரவை
தேசிய ஊரகப் பொருளாதார மாற்றத்திற்கான திட்டத்திற்கு மத்திய அமைச்சரவை ஒப்புதல்
தீன்தயாள் அந்தியோதயா திட்டம் மற்றும் தேசிய ஊரக வாழ்வாதார இயக்கத்தின்கீழ், ‘தேசிய ஊரகப் பொருளாதார மாற்றத்திற்கான திட்டத்தை‘ நடைமுறைப்படுத்த பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்தத் திட்டம் உலக வங்கியின் கடனுதவியுடன் செயல்படுத்தப்பட உள்ளது.
இந்தத் திட்டத்தால் அளிக்கப்படவுள்ள தொழில்நுட்ப உதவியானது ஊரகப் பகுதிகளில் வாழ்வாதாரத்தை மேம்படுத்தவும், நிதியுதவி கிடைக்கச் செய்யவும், மின்னணு நிதியுதவி வசதிகளுக்கான முன்முயற்சிகளை மேற்கொள்ளவும், வழிவகுக்கும்.
அறிவியல் மற்றும் தொழில்நுட்பத்துறை
பிரதமர் திரு.நரேந்திர மோடி தலைமையின்கீழ் புதுமையான தொழில்நுட்ப உபகரணங்களுடன் உலகின் மிகக்குறைந்த மருத்துவ செலவுடைய நாடாக இந்தியா திகழ்கிறது என்று மத்திய அமைச்சர் டாக்டர்.ஜிதேந்திர சிங் கூறியுள்ளார்
பிரதமர் திரு.நரேந்திர மோடி தலைமையின்கீழ் புதுமையான தொழில்நுட்ப உபகரணங்களுடன் உலகின் மிகக்குறைந்த மருத்துவ செலவுடைய நாடாக இந்தியா திகழ்கிறது என்று மத்திய அறிவியல் மற்றும் தொழில்நுட்பத்துறை இணைஅமைச்சர் புவிஅறிவியல்துறை, பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித்துறை இணை அமைச்சர் டாக்டர்.ஜிதேந்திர சிங் கூறியுள்ளார்.
எகனாமிக் டைம்சின் சுகாதாரத்துறை தலைவர்கள் மாநாடு 2022-ல் உரையாற்றிய டாக்டர்.ஜிதேந்திர சிங், 2019-ஆம் ஆண்டு முதல் 2022-ஆம் ஆண்டுவரை வெளிநாட்டினருக்காக 10 லட்சத்துக்கும் அதிகமான மருத்துவ விசா வழங்கப்பட்டுள்ளதாக கூறினார். பெருந்தொற்று காலத்தில் சர்வதேச பயணத்திற்கு பெரும்பாலும் தடை விதிக்கப்பட்டிருந்த நிலையில், இது ஒரு பெரும் எண்ணிக்கையிலான அளவு என்று தெரிவித்தார். உலகின் மருத்துவ சுற்றுலா கேந்திரமாக நாடு வேகமாக முன்னேறுகிறது என்று அவர் குறிப்பிட்டார். சர்வதேச மற்றும் தேசிய அங்கீகாரம் பெற்ற சுமார் 600 மருத்துவமனைகள் இந்தியாவில் இருப்பதாகவும், இது குறைந்த செலவில் உலகத்தரம் வாய்ந்த சிகிச்சையை அளிப்பதாகவும் அவர் கூறினார்.
2025-ஆம் ஆண்டுக்குள் இந்திய சுகாதாரத்துறையின் வளர்ச்சி 50 பில்லியன் டாலர் என்ற அளவை எட்டும் என்று எதிர்பார்க்கப்படுவதாகவும், இதேகால கட்டத்தில், சர்வதேச மருத்துவ சுற்றுலா சந்தை மதிப்பு சுமார் 72 பில்லியன் டாலராக இருக்கும் என்றும் மதிப்பிடப்பட்டுள்ளதாகவும் டாக்டர்.ஜிதேந்திர சிங் கூறினார். 2023-ஆம் ஆண்டுக்குள் மருத்துவ சுற்றுலாவில் இந்தியாவின் பங்கு 10 பில்லியன் டாலர்களாக இருக்கும் என்றும் அவர் தெரிவித்தார். உலகிலேயே ஜென்ரிக் மருந்துகளை அதிக அளவில் ஏற்றுமதி செய்யும் நாடாக இந்தியா உள்ளது என்றும் அமைச்சர் டாக்டர்.ஜிதேந்திர சிங் கூறினார்.
பாதுகாப்பு அமைச்சகம்
இந்திய ராணுவம் மற்றும் பாதுகாப்பு கணக்குதுறை இடையேயான 4-வது ஒத்துழைப்பு மாநாடு புதுதில்லியில் நடைபெற்றது
இந்திய ராணுவம் மற்றும் பாதுகாப்பு கணக்குதுறை இடையேயான 4-வது ஒத்துழைப்பு மாநாடு புதுதில்லியில் நேற்று நடைபெற்றது. ராணுவ துணைத் தளபதி லெப்டினன்ட் ஜென்ரல் பி எஸ் ராஜூ, பாதுகாப்பு கணக்குத்துறையின் தலைமை கட்டுப்பாட்டாளர் திரு ரஜ்னீஷ் குமார் ஆகியோர் தலைமையில் நடைபெற்ற இந்த ஒருநாள் மாநாட்டில் இந்திய ராணுவம் மற்றும் பாதுகாப்பு கணக்கு துறையின் உயரதிகாரிகள் ஆகியோர் கலந்து கொண்டனர். அக்னிபாத் திட்டத்தை குறித்த நேரத்தில் அமல்படுத்துவது மற்றும் அக்னி வீரர்களுக்கான சம்பளம் மற்றும் படி குறித்து இக்கூட்டத்தில் முக்கியமாக விவாதிக்கப்பட்டது.
இக்கூட்டத்தில் பேசிய பாதுகாப்பு கணக்கு துறையின் தலைமை கட்டுப்பாட்டாளர் ராணுவ தரப்பில் இருந்து தேவைப்படும் ஆதரவு குறித்து குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837877
வணிகம் மற்றும் தொழில்துறை அமைச்சகம்
இந்தியா மற்றும் வளரும் நாடுகளுக்கு ஆதரவாக உலக வர்த்தக அமைப்பில் அமைச்சர் திரு பியூஷ் கோயல் கடும் வாதம்
முக்கியத்துவம் வாய்ந்த மீன்பிடி தொழில் மானிய பேச்சுவார்த்தைகள் பற்றி உலக வர்த்தக அமைப்பின் அமைச்சகங்கள் இடையேயான கூட்டத்தில் வளர்ந்து வரும் நாடுகளின் உரிமைகள் பற்றி மத்திய வர்த்தகம் மற்றும் தொழில் துறை, நுகர்வோர் விவகாரங்கள் மற்றும் உணவு, பொது விநியோகம் மற்றும் ஜவுளி அமைச்சர் திரு பியூஷ் கோயல் கடுமையாகப் பேசினார். உலக வர்த்தக அமைப்பின் தலைமை இயக்குநர் டாக்டர் நிகோசி, இதர உறுப்பு நாடுகளின் அமைச்சர்கள் மற்றும் தூதர்கள் இந்தக் கூட்டத்தில் கலந்துக் கொண்டனர்.
இந்தியா சார்பாக கடுமையான வாதத்தை முன்வைத்த திரு கோயல், இந்த ஒப்பந்தத்தை இறுதி செய்வதில் இந்தியா தீவிரமாக இருப்பதாகவும், முரணான மானியங்கள் மற்றும் ஒரு சில நாடுகளின் மிகையான மீன்பிடிப்பால் இந்திய மீனவர்களும் அவர்களது வாழ்வாதாரமும் பெரிதும் பாதிக்கப்பட்டு இருப்பதாகவும் கூறினார். இந்த ஒப்பந்தத்தில் சம அளவு மற்றும் நேர்மை இன்னும் கண்டறியப்படாதது குறித்து அவர் வருத்தம் தெரிவித்தார். பிரதமர் திரு மோடியின் விருப்பமான மீன்வளத் துறையின் ஊக்குவிப்பு மற்றும் சிறிய மீனவர்களின் பாதுகாப்பு குறித்தும் அமைச்சர் வலியுறுத்தினார்.
மூன்று தசாப்தங்களுக்கு முன்னர் உருகுவே சுற்றின்போது மேற்கொண்ட தவறுகளால், வேளாண்மை போன்ற துறைகளில் குறிப்பிட்ட வளர்ந்த உறுப்பு நாடுகளுக்கு ஏற்பட்ட பாதிப்பைப் போன்று தற்போதும் நாம் தவறு செய்யக்கூடாது என்று அவர் எச்சரிக்கை விடுத்தார்.
மீன்வள திறன்களை இன்னும் மேம்படுத்த வேண்டிய இந்தியா உள்ளிட்ட நாடுகளால் தங்களது எதிர்கால லட்சியங்களை தியாகம் செய்ய முடியாது என்று திரு கோயல் தெளிவுப்படுத்தினார். மேன்மை அடைந்த நாடுகளைத் தொடர்ந்து மானியங்கள் வழங்க அனுமதிப்பது நியாயமற்றது என்றும் அவர் கூறினார்.
சுற்றுச்சூழல் பாதுகாப்பு, பல காலங்களாக இந்திய நடைமுறை வழக்கங்களில் ஊன்றி இருப்பதோடு, இதைப் பற்றி பிரதமர் தொடர்ந்து வலியுறுத்தி வருவதாகக் குறிப்பிட்ட திரு கோயல், தற்போதைய மற்றும் வருங்கால மீன்பிடி தேவைகளை சமநிலை படுத்துவதற்கும், எதிர்காலத்தில் மீன்பிடி திறன்களில் சமமான வளர்ச்சிக்கான இடத்தை பாதுகாப்பதற்கும், எந்த ஏற்ற தாழ்வுகளும் இல்லாமல் பயனுள்ள சிறப்பு மற்றும் தனிப்பட்ட நடைமுறைகள் வழங்கப்பட்டால் பேச்சுவார்த்தையை நிறைவு செய்ய இந்தியா உறுதி பூண்டுள்ளது என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1735841
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் துறைக்கான வளர்ச்சி மற்றும் நலவாரியத்தின் நிர்வாகக் குழுவில் புதிதாக நியமிக்கப்பட்ட உறுப்பினர்களுக்கு பதவியேற்பு விழா
புதிதாக நியமிக்கப்பட்ட உறுப்பினர்களுக்கு, சீர்மரபினர், நாடோடி, பருவகாலத்தில் இடம் பெயரும் சமுதாயத்தினருக்கான மேம்பாடு மற்றும் நலவாரியத்தின் தலைவர், மத்திய சமூக நீதி மற்றும் அதிகாரமளித்தல் துறை செயலர் ஆகியோர் பதவிப்பிரமாணம் செய்துவைத்தனர். 21-02-2019 அன்று சமூக நீதி மற்றும் அதிகாரமளித்தல் அமைச்சகம், நாடோடி மற்றும் பருவகாலத்தில் இடம் பெயரும் சமூகங்களுக்கான மேம்பாட்டு நல வாரியத்தை அமைத்தது.
புதிதாக நியமிக்கப்பட்டவர்களில் ஒருவரான திரு பரத்பாய் பாபுபாய் பதானி, குஜராத் மாநிலத்தில் உள்ள டி.என்.டி ) சமூகங்களுடன் பல தசாப்தங்களாக பணியாற்றி வருகிறார். மற்றொரு நியமிக்கப்பட்ட திரு பிரவீன் சிவாஜி ராவ் குகே, கடந்த காலங்களில் மகாராஷ்டிரா மாநில குழந்தைகள் உரிமைகள் பாதுகாப்பு ஆணையத்தின் தலைவராக இருந்துள்ளார்.
நடப்பு நிதியாண்டிற்கான வரவுசெலவுத் திட்ட ஒதுக்கீட்டில் இந்த சமூகங்களுக்கு வீட்டுவசதி, வாழ்வாதார உருவாக்கம், கல்வி மேம்பாடு மற்றும் மருத்துவ காப்பீடு வழங்குவதற்கான மத்திய அரசின் திட்டமான "டி.என்.டி.க்களின் பொருளாதார மேம்பாட்டிற்கான திட்டம்" செயல்படுத்துவதற்கான உத்திகள் உட்பட துறையின் பல்வேறு பிரச்சினைகள் குறித்து வாரியத்தின் நிர்வாகக் குழு பின்னர் விவாதித்தது. டி.என்.டி சமூகங்களின் தேவைகளை பூர்த்தி செய்வதற்காக மாநிலங்கள் / யூனியன் பிரதேசங்கள் மற்றும் பிற மத்திய அரசு அமைச்சகங்கள் / துறைகள் ஒருங்கிணைப்பு முறையில் பங்கேற்பதை உறுதி செய்வதே விவாதங்களின் முக்கிய நோக்கமாகும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நதிகளை கடக்க கலப்பின ஏரோ படகுகள்; மலைப் பகுதிகளில் இழுவை வாகனங்கள், கேபிள் கார்கள் – அரசு ஆய்வு செய்து வருவதாக திரு. நிதின் கட்கரி தகவல்
இறக்குமதிக்கு மாற்றாக மாசு அல்லாத மற்றும் செலவு குறைந்த போக்குவரத்து வாகனங்களை அறிமுகப்படுத்த அரசு உறுதிபூண்டுள்ளதாக மத்திய சாலை போக்குவரத்து, நெடுஞ்சாலை, கப்பல் போக்குவரத்து, நீர்வளத்துறை அமைச்சர் திரு. நிதின் கட்கரி தெரிவித்துள்ளார். நகரங்களில் போக்குவரத்து நெரிசல் மற்றும் நீடித்துவரும் மாசுகளை கட்டுப்படுத்துவதின் அவசியத்தை கருதி, பாதுகாப்பு மற்றும் திறமைமிக்க அரசு போக்குவரத்து அமைப்பை நாடு முழுவதும் கொண்டுவர, அரசு முயற்சிகளை மேற்கொண்டுள்ளதாக அவர் கூறினார். சொந்த வாகனங்களில் பயணிப்பதைத் தவிர்த்து, பொது போக்குவரத்து வாகனங்களைப் பயன்படுத்த மக்களை ஊக்குவிக்க வேண்டும் என்றும் திரு. நிதின் கட்கரி கேட்டுக்கொண்டார்.
இந்தியாவின் முதலாவது இலகுவான இயக்கக் குறியீடு 2018-ஐ புதுதில்லியில் இன்று  வெளியிட்டு பேசிய மத்திய அமைச்சர் திரு. நிதின் கட்கரி, நதிகளை கடக்க கலப்பின ஏரோ படகுகளையும், மலைப் பகுதிகளில் இழுவை வாகனங்கள் மற்றும் கேபிள் கார்கள் போன்ற புதிய வகை வாகனங்களை அறிமுகம் செய்வதற்கான வாய்ப்புகள் குறித்து அரசு ஆய்வு செய்து வருவதாக தெரிவித்தார்.
குடியரசுத் துணைத் தலைவர் செயலகம்
பல்வேறு பேரிடர் சவால்களை எதிர்கொள்ள தென்மாநிலங்கள் உள்கட்டமைப்பை உருவாக்க தேசிய பேரிடர் நிர்வாக மையம் உதவும்: குடியரசு துணைத் தலைவர்
நாட்டின் தென்பகுதி பல்வேறு பேரிடர் சவால்களை எதிர்கொள்ள வேண்டி இருப்பதால், பேரிடர்களை எதிர்கொள்ளும் வகையில் உள்கட்டமைப்புகளை உருவாக்கிக் கொள்ள இந்த மாநிலங்களுக்கு உதவும் வகையில் தேசிய பேரிடர் நிர்வாக மையம் தேவைப்படுகிறது என குடியரசு துணைத் தலைவர் திரு. எம். வெங்கையா நாயுடு கூறியுள்ளார். ஆந்திரப் பிரதேச மாநிலம் கொண்டபாவலூருவில் பேரிடர் நிர்வாகத்திற்கான தேசியப் பயிற்சி நிறுவனத்திற்கு இன்று அடிக்கல் நாட்டி கூடியிருந்தவர்களிடையே அவர் உரையாற்றினார். நிகழ்ச்சியில் மத்திய உள்துறை இணையமைச்சர் திரு. கிரண் ரிஜுஜு, ஆந்திர பிரதேச சட்டம் மற்றும் நீதித்துறை அமைச்சர் திரு. கொள்ளு ரவீந்திரா மற்றும் இதர பிரமுகர்கள் பங்கேற்றனர்.
பேரிடர்களை எதிர்கொள்வதற்கான உள்கட்டமைப்பு மற்றும் மிகவும் பாதிக்கப்பட்ட சமூகங்களுக்கு வாழ்வாதார சேவைகளை அளிக்க வேண்டிய தேவை இந்தியாவில் இருப்பதாக குடியரசு துணைத் தலைவர் குறிப்பிட்டார். இயற்கைப் பேரிடர் நிகழ்வுகள் அதிகரித்து வருகின்றன எனவும் இந்தியா மிகவும் பாதிப்புக்குள்ளாகும் பகுதியாக உள்ளது என அவர் மேலும் கூறினார். வெள்ளம் தொடங்கி பூகம்பங்கள், நிலச்சரிவுகள், புயல்கள் குறிப்பாக 1999ல் ஏற்பட்ட மோசமான புயல், 2001 குஜராத் பூகம்பம், 2004 தென்னிந்தியாவை தாக்கிய சுனாமி, 2005 மும்பை வெள்ளம், 2005 காஷ்மீர் பூகம்பம், 2008 கோசி வெள்ளம், 2011 சிக்கிம் பூகம்பம், 2016 மற்றும் 2014ல் ஃபாயிலின் மற்றும் ஹுட் ஹுட் என பரவலான தேசிய பேரிடர்களை கடந்த காலங்களில் நாம் பார்த்திருக்கிறோம் என அவர் குறிப்பிட்டார்.
ரசாயனம் மற்றும் உரங்கள் அமைச்சகம்
இந்தியாவின் வேளாண் மற்றும் தொழில்துறை வளர்ச்சிக்கு தேசிய ரசாயனம் மற்றும் உரங்கள் நிறுவனம் லிமிடெட் பெரும் பங்களிப்பை வழங்கியுள்ளது
கோவிட் – 19 நெருக்கடி காரணமாக சவாலான சூழ்நிலை இருந்தபோதிலும், தேசிய ரசாயனம் மற்றும் உரங்கள் நிறுவனம்  இரசாயனங்கள் மற்றும் உரங்கள் அமைச்சகத்தின் கீழ் உள்ள பொதுத்துறை நிறுவனம் அதன் செயல்பாடுகளை தொடர்ந்து நடத்துவதில் வெற்றிகரமாக உள்ளதுடன், நடப்பு 2020-21 நிதியாண்டில் ஜூலை 27, 2020 வரை அதன் தொழில்துறை தயாரிப்புகளின் விற்பனையில் 200 கோடி ரூபாய் என்ற மைல்கல்லை தாண்டியது.
நிறுவனத்தின் அறிக்கையின்படி 67 நாட்களில் 100 கோடி ரூபாய் எட்டப்பட்டது. அடுத்த 100 கோடி ரூபாய் 51 நாட்களுக்குள்ளாகவே அடையப்பட்டது.
தேசிய ரசாயனம் மற்றும் உரங்கள் நிறுவனத்தின்  தொழில்துறைத் தயாரிப்புகள் பிரிவு  அதன் இலாகாவில் 23 தயாரிப்புகளை மேற்கொண்டு வருகிறது, அவை மற்ற தொழில்களுக்கான முக்கிய உள்ளீடுகளாகும். மருந்துகள், பூச்சிக்கொல்லிகள், சுரங்க வேலைகள், பேக்கரி பொருள்கள், இழைகள், தோல் போன்றவை ஆகும். இந்த சவாலான காலங்களில் நாட்டின் விவசாய மற்றும் தொழில்துறை வளர்ச்சியை மேம்படுத்துவதற்கு தேசிய ரசாயனம் மற்றும் உரங்கள் நிறுவனம்  ஒரு வலுவான உந்து சக்தியாக இருந்து வருகிறது.
இந்நிறுவனம் "உணவுப் பாதுகாப்பை" உறுதி செய்வதில் மகத்தான பங்களிப்பை வழங்கியுள்ளதுடன், விவசாயிகளுக்கு தடையின்றி உரங்களை வழங்க முயற்சித்தது. கோவிட் தொற்றுநோயால் இந்த ஆண்டு பல தடைகள் இருந்தபோதிலும், குறிப்பாக விநியோகச் சங்கிலித் தளவாடங்களில், தேசிய ரசாயனம் மற்றும் உரங்கள் நிறுவனம்  5.9 சதவீதத்துக்கும் அதிகமாக பொருள்களை உற்பத்தி செய்வதில் வெற்றிகரமாக செயல்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கருவுற்ற பெண் அலுவலர்களும், பணியாளர்களும் பணிக்கு வருவதிலிருந்து மத்திய பணியாளர் மற்றும் பயிற்சித்துறை விலக்கு அளித்துள்ளது
மத்திய பணியாளர் மற்றும் பயிற்சித் துறை, கருவுற்ற பெண் அலுவலர்களும், பணியாளர்களும் பணிக்கு வருவதிலிருந்து விலக்கு அளித்துள்ளது. வடகிழக்கு மண்டல மேம்பாடு, பிரதமர் அலுவலகம் பணியாளர், பொதுத்துறை பொதுமக்கள் குறைதீர்ப்பு மற்றும் ஓய்வூதியம் அணுசக்தி மற்றும் விண்வெளி துறை இணையமைச்சர்  டாக்டர் ஜிதேந்திர சிங் இன்று இதைத் தெரிவித்தார். இதுதொடர்பாக சுற்றறிக்கை ஒன்று வெளியிடப்பட்டுள்ளது என்றும், இதைத் தொடர்ந்து பல்வேறு அமைச்சகங்களும் துறைகளும் மாநில /யூனியன் பிரதேச அரசுகளும் இதைப் பின்பற்றும் என்று எதிர்பார்க்கப்படுவதாகவும் அவர் கூறினார்.
ஏற்கனவே பேறுகால விடுமுறையில் இல்லாத கருவுற்ற பெண் ஊழியர்கள் அலுவலகத்திற்கு வருவதிலிருந்து விலக்கு அளிக்கப் படுவதாகவும் டாக்டர் ஜிதேந்திர சிங் கூறினார். மாற்றுத்திறனாளிகளுக்கும் இதேபோன்று அலுவலகம் வருவதிலிருந்து விலக்கு அளிக்கப்படும்.
(Visitor Counter : 117